КIуэкIуэ Юрий IущIащ художник, график, скульптор цIэрыIуэ Шемякин Михаил
КIуэкIуэ Юрий дыгъуасэ Москва щыхуэзащ художник, график, скульптор цIэрыIуэ Шемякин Михаилрэ абы и щхьэгъусэмрэ.
Псори зэрыщыгъуазэщи, художникым и адэр лъэпкъкIэ адыгэщ, Къардэнхэ ящыщщ. Шемякин Михаил къызыхэкIа лъэпкъым хуабжьу ирогушхуэ. Аращ зи жэрдэмыр Кавказ Ищхъэрэм и художникхэм я центр Франджым къызэрыщызэрагъэпэщар. Шемякин Михаил къызэрилъытэмкIэ, ар сэбэп хъунущ, зы лъэныкъуэкIэ къапщтэмэ, «щIалэгъуалэр егъэлеиныгъэ зэмылIэужьыгъуэхэм ящыхъумэнымкIэ», апхуэдэу Европэм исхэр ди щIыналъэм и щэнхабзэм щыгъуазэ щIынымкIэ.
КIуэкIуэ Юрий художникым фIыщIэ хуищIащ Къэбэрдей-Балъкъэрым и щIалэ, хъыджэбз нэхъ зэфIэкIышхуэ зыбгъэдэлъхэм зэпымыууэ къазэрыдэIэпыкъум папщIэ. Республикэм и Iэтащхьэм зэщхьэгъусэхэр, я Iуэхур нэхъ щыхуэкIуэм деж, ди щIыналъэм щыхьэщIэну къригъэблэгъэжащ.
КъБР-м и Iэтащхьэмрэ
Правительствэмрэ я пресс-IуэхущIапIэ.
